4 Patpatgek a kakabsat, diyo patien ti tunggal pannursuro* a kasla naggapu iti Dios,+ no di ket subokenyo dagiti pannursuro* a kasla naggapu iti Dios tapno makitayo no nagtaud dagita iti Dios,+ ta adu nga ulbod a propeta ti addan ditoy lubong.+2 Daytoy ti pangibatayanyo no naggapu iti Dios ti maysa a pannursuro: No bigbigen dayta a ni Jesu-Kristo ket immay ditoy daga kas tao, nagtaud dayta iti Dios.+3 Ngem no dina bigbigen ni Jesus, dayta ket saan a nagtaud iti Dios.+ Kanayonanna, dayta ti pannursuro ti antikristo a nangngegyo nga um-umay,+ ket ita, adda daytan ditoy lubong.+4 Ay-ayatek nga annak, nagtaudkayo iti Dios, ket naparmekyo idan,+ ta dakdakkel ti pannakabalin daydiay naikaykaysa kadakayo+ ngem daydiay naikaykaysa iti lubong.+5 Nagtaudda iti lubong;+ isu nga agsaoda iti nagtaud iti lubong ket denggen ida ti lubong.+6 Nagtaudtayo iti Dios. Dumngeg kadatayo ti asinoman a nakaam-ammo iti Dios;+ ngem saan a dumngeg kadatayo ti asinoman a saan a nagtaud iti Dios.+ Babaen iti dayta, mailasintayo no ania ti pudno a pannursuro* ken ti ulbod a pannursuro.*+7 Patpatgek a kakabsat, itultuloytayo ti agiinnayat,+ ta ti ayat ket nagtaud iti Dios. Asinoman nga agayat ket anak ti Dios ken am-ammona ti Dios.+8 Asinoman a saan nga agayat ket dina am-ammo ti Dios, ta ti Dios ket ayat.+9 Babaen iti daytoy a naipalgak ti ayat ti Dios iti kasasaadtayo, nga imbaonna ti bugbugtong nga Anakna+ ditoy lubong tapno magun-odtayo koma ti biag babaen kenkuana.+10 Kastoy ti kaipapanan dayta nga ayat: saan a gapu ta inayattayo ti Dios, no di ket gapu ta inayatnatayo ken imbaonna ti Anakna kas pakikappia a daton*+ para kadagiti basoltayo.+11 Patpatgek a kakabsat, no kasta ti panagayat ti Dios kadatayo, obligasiontayo met ti agiinnayat.+12 Awan a pulos ti nakakita iti Dios.+ No itultuloytayo ti agiinnayat, agtalinaed ti Dios kadatayo ket agbalin a naan-anay ti ayatna kadatayo.+13 Babaen iti daytoy a maammuantayo nga agtalinaedtayo a naikaykaysa kenkuana ken naikaykaysa kadatayo, ta intedna kadatayo ti espirituna.14 Kanayonanna, nakitami ken saksaksianmi nga imbaon ti Ama ti Anakna a mangisalakan iti lubong.+15 Asinoman a mangbigbig a ni Jesus ket Anak ti Dios,+ agtalinaed ti Dios a naikaykaysa kenkuana ken agtalinaed isuna a naikaykaysa iti Dios.+16 Naammuantayo nga ay-ayatennatayo ti Dios ket mamatitayo iti dayta.+Ti Dios ket ayat.+ Daydiay agtultuloy nga agayat ket agtalinaed a naikaykaysa iti Dios ken agtalinaed ti Dios a naikaykaysa kenkuana.+17 Gapu iti dayta, ti ayat ket naan-anay a naipakita kadatayo, tapno adda wayawayatayo nga agsao*+ inton aldaw ti panangukom, ta kas kenkuana,* kastatayo met iti daytoy a lubong.18 Ti buteng ti manglapped kadatayo.+ Ngem awan ti buteng iti ayat, ta ti naan-anay nga ayat ti mangparmek* iti buteng. Kinapudnona, no mabuteng ti maysa, saan a naan-anay ti ayatna.+19 Agayattayo ta isu ti immuna a nagayat kadatayo.+20 No adda mangibaga: “Ay-ayatek ti Dios,” ngem kagurgurana ni kabsatna, isu ket ulbod.+ Ta ti saan nga agayat iti kabsatna+ a nakitana, saanna a mabalin nga ayaten ti Dios a saanna a nakita.+21 Imbilinna kadatayo nga asinoman a mangay-ayat iti Dios masapul nga ayatenna met ti kabsatna.+
ilo_Latn